**Մարիան Մասնի** (սլովակ.՝ Marián Masný, ), չեխոսլովակ ֆուտբոլիստ, որը խաղացել է աջ կիսապաշտպանի և հարձակվողի դիրքերում։

Կարիերա
-------

### Ակումբային

Մարիան Մասնին՝ Տրենչինի «Եդնոտայի» սան է, 1969-1971 թվականներին խաղացել է «Դուկլեում» (Բանսկա-Բիստրիցա), որից հետո դարձել է «Սլովանի» խաղացող։ Բրատիսլավայի ակումբի կապույտ-սպիտակ մարզաշապիկով Մասնին անցկացրել է 12 մրցաշրջան՝ խաղալով 318 խաղ և խփելով 97 գոլ, երկու անգամ հաղթելով Չեխոսլովակիայի առաջնությունում և գավաթում: Լինելով բավականին արդյունավետ ֆուտբոլիստ՝ Մարիան Մասնին 1980/81 մրցաշրջանում դարձել է Չեխոսլովակիայի առաջնության լավագույն ռմբարկու։ 1983 թվականի գարնանը Մասնին խաղացել է ավստրիական «Նոյզիդլ-ԱՄ-Զեում», սակայն շուտով վերադարձել է Բրատիսլավա, երկու մրցաշրջան խաղացել «Պետրժալկայի» կազմում։ Ավարտել է կարիերան Ավստրիայում՝ «Մենխհոֆ» ակումբում, հետագայում աշխատել է այնտեղ որպես մարզիչ։ 

### Հավաքականում

Մարիան Մասնին 1974-1982 թվականներին խաղացել է Չեխոսլովակիայի հավաքականում։ Ազգային թիմում առաջին հանդիպումն անցկացրել է 1974 թվականի սեպտեմբերի 25-ին, մրցակիցը ԳԴՀ հավաքականն էր․ Չեխոսլովակիան հաղթել է 3:1 հաշվով: 1976 թվականի Եվրոպայի հաղթական առաջնությունում Մասնին երկու հանդիպումներն էլ անցկացրել է առանց փոխարինման։ Եզրափակչում հաղթողին որոշելու համար առաջին անգամ անցկացվել է հետխաղյա 11-մետրանոց հարվածաշար, առաջին 11-մետրանոց հարվածը խփել է հենց Մասնին, նրա հարվածը ճշգրիտ է եղել։ Եզրափակիչ մրցաշարի արդյունքներով Մարիան Մասնին ընդգրկվել է խորհրդանշական հավաքականում։ 

Մասնին մասնակցել է նաև 1980 թվականի Եվրոպայի «բրոնզե» առաջնությանը, այնտեղ մասնակցել է բոլոր խաղերին, թեև մրցաշարը սկսել է պահեստայինների նստարանին։ Մարիան Մասնին երկու հանդիպում է անցկացրել նաև 1982 թվականին Իսպանիայում կայացած աշխարհի առաջնությունում, ընդ որում, 1982 թվականի հունիսի 24-ին Վալյադոլիդում Ֆրանսիայի հետ խաղը նրա համար վերջինն էր ազգային հավաքականի կազմում։ Չեխոսլովակիայի հավաքականի կազմում Մարիան Մասնին անցկացրել է 75 հանդիպում, խփել՝ 18 գոլ։ Չեխոսլովակիայի հավաքականի կազմում հանդիպումների քանակով զիջում է միայն Զդենեկ Նեհոդային և կիսում է երկրորդ տեղը Լադիսլավ Նովակի հետ։

Ձեռքբերումներ
-------------

* Եվրոպայի չեմպիոն՝ 1976
* Եվրոպայի առաջնության բրոնզե մեդալակիր՝ 1980
* Չեխոսլովակիայի չեմպիոն (2)՝ 1973/74, 1974/75
* Չեխոսլովակիայի գավաթակիր (2)՝ 1973/74, 1981/82
* Չեխոսլովակիայի առաջնության լավագույն ռմբարկու՝ 1980/81

Անձնական կյանք
--------------

Մարիան Մասնիի ավագ եղբայրը՝ Վոյտեխ Մասնին, ֆուտբոլիստ է, որը խաղացել է «Եդնոտայում» (Տրենչին) և Չեխոսլովակիայի հավաքականում, որի կազմում դարձել է 1964 թվականի Մեխիկոյի օլիմպիական խաղերի արծաթե մեդալակիր։ Մարիան Մասնիի որդին՝ Մարիան Մասնի կրտսերը, ևս ֆուտբոլիստ է, որը հանդես է եկել Սլովակիայի ակումբների, այդ թվում՝ «Սլովանի», «Պետրժալկայի» և «Դուկլայի», ինչպես նաև ավստրիական «Մենխհոֆի» կազմում, այդ բոլոր ակումբներում նախկինում խաղացել է հայրը։ Երկար ժամանակ Մասնիի մտերիմ ընկերը Յան Շվեգլիկն էր՝ «Սլովանի» և ազգային հավաքականի գործընկերը։ Մարիան Մասնին կապ չի պահպանել ո՛չ իր եղբոր, ո՛չ էլ ընկերների հետ, երբեմն հեռախոսով խոսում էր որդու հետ։

Ծանոթագրություններ
------------------

1. ↑  Страница на сайте *slovakfutball.com* Արխիվացված է Հոկտեմբեր 13, 2016 Wayback Machine-ի միջոցով:(անգլ.)
2. 1 2  Кто есть кто в мировом футболе / ред. О. С. Кучеренко. — М.: Библиотека еженедельника «Футбол», выпуск 4, 1995. — С. 47
3. 1 2 3 4  Статистика выступлений Мариана Масного за сборную Чехословакии Արխիվացված 18 Հուլիսի 2011 թվականին. — fotbal.cz(չեխ.)
4. ↑  Труден путь к полной победе // Футбол-Хоккей. 27 июня 1976. № 26 (840). С. 4—5
5. ↑  *Глод В. В. Майский А. П. Сушкевич Э. С.* Футбол-77. — Կաղապար:Мн.: Полымя, 1977. — С. 18
6. ↑  Czechoslovakia/Czech Republic — Record International Players Արխիվացված է Ապրիլ 7, 2019 Wayback Machine-ի միջոցով: — rsssf.com(անգլ.)
7. ↑  Spieler des FC Mönchhof — Marian Masny jun. Արխիվացված է Հուլիս 11, 2013 Wayback Machine-ի միջոցով:(գերմ.)
8. ↑  *Michal Zeman* Legendárny Masný sa skryl pred svetom // Pravda — futbal.pravda.sk, 8-12-2007 5:51(սլովակ.)

Արտաքին հղումներ
----------------

* Վիճակագրություն *FIFA*-ի կայքում(անգլ.)
* Վիճակագրությունը *National Football Teams* կայքում(անգլ.)

* Ֆուտբոլիստի էջը *worldfootball.net* կայքում(անգլ.)